Osnovna škola Obrovac

Bana J. Jelačića 13

23 450 Obrovac

**E – UPISI U OSNOVNE ŠKOLE - OBAVIJEST ZA RODITELJE**

**PODNOŠENJE PRIJAVA ZA REDOVAN UPIS U 1. RAZRED OSNOVNE ŠKOLE**

Dana **02. ožujka 2023. godine** u Modulu e- upisi u osnovne škole otvaraju se prijave za redovan upis u 1. razred osnovne škole.

Roditelji će preko poveznice <https://osnovne.e-upisi.hr/> moći PODNIJETI PRIJAVU za upis svoga djeteta u 1. razred osnovne škole sve **do 30. ožujka 2023. godine**.

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta.

Odmah po podnošenju prijave roditelji će moći odabrati mogućnosti koje im se nude u dodijeljenoj školi (izborni predmeti). Također, ukoliko imaju razloga za to, roditelji će moći podnijeti prijavu za upis u drugu školu.

Prijave za upis djece **s utvrđenim teškoćama** otvorene su već ranije, **od 15.** **veljače 2023. godine do 30. ožujka 2023. godine.**

Uz prijavu za redovne upise u 1. razred osnovne škole **od 02. ožujka 2023. godine do 30. ožujka 2023. godine**, roditelji će moći podnijeti i **zahtjev za prijevremeni upis** u 1. razred osnovne škole kao i za **privremeno oslobađanje od upisa** u 1. razred osnovne škole.

Roditelji koji nemaju vjerodajnice za ulazak u portal E – građani moraju se javiti najbližoj školi koja će prijavu za upis njihovog djeteta izvršiti umjesto njih.

**Za sve ostale informacije** (termini testiranja u školi, liječničkih pregleda i laboratorijskih pretraga) potrebno je **pratiti WEB stranicu škole** kojoj dijete pripada prema upisnom području.

Ravnatelj:

Željko Modrić, prof.